ΓΡΑΠΤΗ ΕΡΩΤΗΣΗ E-2223/02

υποβολή: Nuala Ahern (Verts/ALE) προς την Επιτροπή

(23 Ιουλίου 2002)

Θέμα: Η ρωσική βιομηχανία πυρηνικής ενέργειας

Συμμετέχει μήπως η Επιτροπή στη συμφωνία που συνάφθηκε τον περασμένο Ιούνιο στον Καναδά μεταξύ των G-7 και της Ρωσίας, η οποία θα οδηγήσει στην έγκριση βοήθειας ύψους 20 εκατ. $ για την αναζωογόνηση της ρωσικής βιομηχανίας πυρηνικής ενέργειας με τη μαζική επιδότηση καυσίμων πλουτωνίου από μικτά οξείδια, τη στιγμή που η Ευρατόμ είναι σαφώς ανίκανη να εφαρμόσει τις διατάξεις και τα μέτρα ασφαλείας στιςπάρχουσες πυρηνικές εγκαταστάσεις της ΕΕ, ενώ η Ρωσία δεν μπορεί να εξασφαλίσει σταθερή φυσική προστασία ούτε να εφαρμόσει μέτρα ασφαλείας στιςπάρχουσες πυρηνικές της εγκαταστάσεις· Πώς βοηθά σήμερα η Ευρατόμ στην εφαρμογή των μέτρων ασφαλείας στη Ρωσία·

Απάντηση της κας de Palacio εξ ονόματος της Επιτροπής

(13 Σεπτεμβρίου 2002)

Η Ομάδα των Οκτώ πλέον εκβιομηχανισμένων χωρών (G8) δρομολόγησε, στη Διάσκεψη του Kananaskis (Καναδάς, 26 και 27 Ιουνίου 2002), μια παγκόσμια σύμπραξη κατά της διασποράς όπλων καιλικών μαζικής καταστροφής, με στόχο την ανάπτυξη, συντονισμό, εφαρμογή και χρηματοδότηση, ανάλογα με τις οικείες αντίστοιχες δυνατότητες, νέων ή επεκτεταμένων σχεδίων συνεργασίας για την αντιμετώπιση ζητημάτων μη διάδοσης των πυρηνικών όπλων, αφοπλισμού, τρομοκρατίας και πυρηνικής ασφάλειας και διασφαλίσεων (συμπεριλαμβανομένων των περιβαλλοντικών ζητημάτων). Μέχρι στιγμής, πολλές χώρες του G8 έχουν εξαγγείλει συνεισφορές που κυμαίνονται από 1 δισεκατομμύριο δολλάρια ΗΠΑ ετησίως (Ηνωμένες Πολιτείες) έως 200 εκατομμύρια δολλάρια ΗΠΑ σε διάστημα μιας δεκαετίας (Ιαπωνία).

Η Επιτροπή δενποσχέθηκε πρόσθετες συνεισφορές, πέραν των ήδη διατιθέμενων 100 εκατομμυρίων EUR ετησίως, μέσω του προγράμματος TACIS για τη βελτίωση της πυρηνικής ασφάλειας. Ωστόσο, η Επιτροπή συμμετέχει σε σύμπραξη της Ένωσης για τον αφοπλισμό και τη μη διάδοση στη Ρωσική Ομοσπονδία, όπου άνω των 15 εκατομμυρίων EUR διετέθησαν για την καταστροφή χημικών όπλων και για την τελική διάθεση πλουτωνίου στρατιωτικής χρήσης στη Ρωσία.

Όπως επιβεβαιώθηκε προσφάτως από το Ευρωπαϊκό Κοινοβούλιο(1), οι διασφαλίσεις Ευρατόμ στιςφιστάμενες πυρηνικές μονάδες στο έδαφος της Ένωσης εφαρμόζονται με πλήρη συμμόρφωση προς τις απαιτήσεις του Κεφαλαίου VII της Συνθήκης Ευρατόμ.

Όσον αφορά το κατά πόσον η Ρωσία είναι σε θέση να εφαρμόσει ισχυρά μέτρα φυσικής προστασίας και ασφάλειας στις οικείεςπάρχουσες πυρηνικές εγκαταστάσεις, η Επιτροπή θα ήθελε να σημειωθεί ότι, μετά την κατάρρευση της Σοβιετικής Ένωσης, η φυσική προστασία πυρηνικών αποθεμάτων και εγκαταστάσεων κατέστη ένα από τα κύρια μελήματα της διεθνούς κοινότητας. Ειδικότερα, οι Ηνωμένες Πολιτείες κατέβαλαν σοβαρές προσπάθειες βελτίωσης των μέτρων φυσικής προστασίας στις ρωσικές εγκαταστάσεις. Έκτοτε, η κατάσταση βελτιώθηκε σημαντικά.

Η Ρωσική Ομοσπονδία επικύρωσε τη Σύμβαση για τη Φυσική Προστασία των Πυρηνικών Υλικών, η οποία ετέθη σε ισχύ στις 8 Φεβρουαρίου 1987.

Πέραν των ζητημάτων φυσικής προστασίας, η Επιτροπή συνδράμει τη Ρωσία στην εγκατάσταση κρατικού συστήματος παρακολούθησης και ελέγχου των πυρηνικώνλικών. Το πρόγραμμα TACIS δεσμεύει πόρους, από το 1994, για τη βελτίωση της παρακολούθησης και του ελέγχου των πυρηνικώνλικών στη Ρωσική Ομοσπονδία.

(1) A5-0196/2002, Έκθεση της Επιτροπής προς το Ευρωπαϊκό Κοινοβούλιο και το Συμβούλιο: Λειτουργία του Υπηρεσίας Ελέγχου Διασφαλίσεων της Ευρατόμ 1999-2000 — Επιτροπή Βιομηχανίας, Εξωτερικού Εμπορίου, Έρευνας και Ενέργειας.